Misdaadstatistiek: Moorde neem af | Nuus24
Misdaadstatistiek: Moorde neem af
Misdaadstatistieke bekend gemaak
SA se misdaad daal
Duisende misdadigers word nooit gevang
Kaapstad – Nathi Mthethwa, minister van polisie, het Donderdag by die bekendmaking van die misdaadstatistiek by die Sheraton-hotel in Pretoria gesê misdaadbekamping is belangrik vir die regering.Hy het gesê seksuele misdade bly 'n groot uitdaging en is bekommerd oor die statistiek van verkragtings wat steeds te hoog is. Verkragtings het in 2010/2011 van 55 097 tot 56 272 toegeneem. Roof met verswarende omstandighede het met 12% afgeneem, terwyl kontakmisdaad met 6,9% afgeneem het.Moorde het met 6,5% afgeneem en staan op 15 940.Verlede jaar se statistieke het die grootste afname in die moordsyfer sedert 1995 getoon. Die moordsyfer was minder as 17 000.In die jaar 1995-’96 is 26 877 mense vermoor, het Mthethwa gesê.Vir die jaar wat in Maart 2009 geëindig het, was daar 18 148 moorde.Verlede jaar het die syfer vir poging tot moord met 6,1% gedaal. Die getal seksuele misdade het met 4,4% gedaal. 'n Totaal van 26 311 is in hegtenis geneem in verband met seksuele misdade.Die aantal transitorooftogte het verlede jaar met 7,3% afgeneem, bankrooftogte het met 8,8% toegeneem, terwyl motor- en vragmotorkapings met 6,8% afgeneem het.– Volg Nuus24 op Twitter– Neem deel aan ons meningspeiling hieronder, of stuur jou opinie oor misdaad in Suid-Afrika na terugvoer@nuus24.com.
Lees meer oor: nathi mthethwa | sapd | misdaad VOLGENDE OP NUUS24X
Het jy nog hoop dat misdaad in Suid-Afrika met die regte inisiatiewe en leiding drasties kan verminder?
Ja, daar is altyd hoop
Dinge kan verander, maar nie in my leeftyd nie
Die probleem is eenvoudig té groot
25% 25 Dinge kan verander, maar nie in my leeftyd nie
31% 31 Die probleem is eenvoudig té groot
44% 44 e-pos artikel
Hennie Penny sê...
Ek gaan die sogenaamde prez beslis nie mis nie!!